број:06-353-448/15-III

На основу члана 46. Закона о локалној самоуправи ( “Службени гласник РС”, бр.129/07 и 83/14), члана 57. Статута општине Гаџин Хан ( “Службени лист града Ниша”, бр.63/08, 31/11, 46/12 и 36/13), члана 3. Oдлуке о општинском већу општине Гаџин Хан ( “Службени лист града Ниша “, бр.83/2008), члана 53.а Закона о планирању и изградњи (“Службени гласник РС”, бр. 72/2009, 81/2009 - испр., 64/2010 - одлука УС, 24/2011, 121/2012, 42/2013 - одлука УС, 50/2013 - одцлука УС, 98/2013 - одлука УС, 132/2014 и 145/2014) и члана 192. Закона о општем управном поступку ( “Службени лист СРЈ”, бр.33/97 и 31/2001 и “Службени гласник РС”, бр.30/10), одлучујући по приговору „ЈОТЕЛ“доо Ниша, Телекомуникационе мреже, у Нишу ул. Булевар Немањића 67 Зона 1, локал 45-47 против, локацијских услова издатих од Општинске управе општине Гаџин Хан-Службе за привреду и инспекцијске послове, Одсека за спровођење обједињене процедуре, бр.353-338/15-IV/02 од 21.09.2015. године

Општинско веће општине Гаџин Хан на својој 119. (стодеветнаестој) седници одржаној дана 26.новембра.2015.године доноси

Р Е Ш Е Њ Е

**ОДБИЈА СЕ** приговор „ЈОТЕЛ“доо Ниша, Телекомуникационе мреже, у Нишу ул. Булевар Немањића 67 Зона 1, локал 45-47, изјављен против локацијских услова издатих од Општинске управе општине Гаџин Хан-Службе за привреду и инспекцијске послове, Одсека за спровођење обједињене процедуре, бр.353-338/15-IV/02 од 21.09.2015. године, **као неоснован.**

 О б р а з л о ж е њ е

Против локацијских услова издатих од Општинске управе општине Гаџин Хан-Службе за привреду и инспекцијске послове, Одсека за спровођење обједињене процедуре бр.353-338/15-IV/02 од 21.09.2015. године, приговор је изјавио „Јотел“доо Ниша, Телекомуникационе мреже, ул. Булевар Немањића 67 Зона 1, локал 45-47побијајући га у целости.

На основу издатих локацијских услова од Општинске управе општине Гаџин Хан-Службе за привреду и инспекцијске послове, Одсека за спровођење обједињене процедуре није дозвољена изградња локалног телекомуникационог вода, линијског инфраструктурног објеката - електронске дистрибутивне комуникационе мреже Гркиња-Тасковићи у складу са поднетим захтевом.

 Приговор је благовремен, допуштен и изјављен од овлашћеног лица.

У приговору подносилац наводи да се чланом 20а ст.1 Закона о планирању и изградњи дефинише спровођење уређајне основе за села која немају донет плански документ с детаљношћу

локалне самоуправе, односно доноси се за села за која није предвиђена израда планслог документа, ставом 3. да се уређајна основа за село спроводи директно издавањем локацијских услова, ставом 4. да се уређајна основа за село израђује у сврху просторног развоја села и подстицаја његовог одрживог развоја, ставом 5., да изузетно до доношења уређајне основе за село из чл.20., локацијски услови се могу издати на основу општег правила уређење и грађења и то за објекте по својој намени, величини капацитетима који не мењају намену и изглед простора и који немају негативан утицај за околно подручје, а нарочито за:1.Изградњу нових објеката, постојећих или срушених објеката, 2. Реконструкцију или градњу нових објеката на постојећој катастарској парцели.

У допуни приговора од 25.9.2015.год. наводи да ако плански документ, сепарат не садржи могућности, ограничења и услове за изградњу објекта, односно све услове за прикључење, на комуналну, саобраћајну и осталу инфраструктуру, надлежни орган те услове прибавља по службеној дужности. До доношења урбанистичког плана, локацијски услови за доградњу постојеће комуналне инфраструктуре издају се у складу са фактичким стањем у регулацији постојеће саобраћајнице или друге јавне површине.

Приговор је неоснован.

Нетачна је квалификација типа објекта за који подносилац приговора тражи издавање локацијских услова (електронска дистрибутивна комуникациона мрежа) као објеката који спада у комуналну инфраструктуру, јер се ради о линијско инфраструктурном објекту.

Наводи који се базирају на истицању чињенице да се уређајна основа за села доноси обавезно за села која немају донет плански документ, односно за села за која није предвиђена израда планског документа са детаљношћу која је потребна за издавање локацијских услова и спроводи се директно издавањем локацијских услова, такође не стоји јер општина Гаџин Хан поседује Просторни план („Службени лист града Ниша“ бр.18/12 и 34/12) којим за изградњу локалног телекомуникационог вода, линијског инфраструктурног објекта Гркиња-Тасковићи, није предвиђен начин спровођења директном применом, плановима детаљне регулације или разрадом урбанистичких планова. Али, Просторним планом је и поред тога предвиђена могућност да уколико се укаже потреба, може се радити даља разрада урбанистичким плановима или урбанистичким пројектима и за друга подручја, комплексе или намене (тачка 2.6 одељак 2.6.1 Просторног плана општине гаџин Хан), што се на конкретан случај може применити. Наводи из допуне приговора, да надлежни орган прибавља услове кад плански документ, односно сепарат, не садржи могућности, ограничења и услове за изградњу објекта такође су неосновани јер се овде не ради о објекту који је на основу просторног плана могуће градити али му недостају прецизна одређења-услови, већ о објекту чија изградња није предвиђена.

Имајући све ово у виду, одредбе Закона о просторном планирању и изградњи и Просторног плана општине Гаџин Хан, донета је одлука као у диспозитиву.

**ОПШТИНСКО ВЕЋЕ ОПШТИНЕ ГАЏИН ХАН**

број:06-353-448/15-III

У Гаџином Хану, дана 26.новембар.2015. године ПРЕДСЕДНИК

 Саша Ђорђевић